b'\n_START_ARTICLE_\nMogamma\n_START_SECTION_\nUporaba\n_START_PARAGRAPH_\nMogamma je upravna vladna zgradba, kjer vsa administrativna opravila izvajajo vladne agencije. Na primer, gre lahko za obdelavo dokumentov, pridobivanje vozni\xc5\xa1kega dovoljenja ali izdajo vizuma. Vladne agencije, ki so v stavbi, vklju\xc4\x8dujejo urad za preiskavo dav\xc4\x8dne utaje, gasilsko organizacijo in urad za potne liste. 14-nadstropna stavba je delovno mesto od 18.000 do 30.000 egiptovskih javnih uslu\xc5\xbebencev.\n_START_SECTION_\nArhitektura\n_START_PARAGRAPH_\nNa strukturo in arhitekturo stavbe Mogamma je vplivala modernisti\xc4\x8dna arhitektura iz leta 1940, ki jo je zasnoval egiptovski arhitekt Mostafa Momen. Zunanji videz ni bil bistvenega pomena, temve\xc4\x8d se struktura osredoto\xc4\x8da na osrednjo organizacijo in maksimizacijo prostora. Videz stavbe je preprost, vendar zastra\xc5\xa1ujo\xc4\x8d v svoji velikosti.\n_START_SECTION_\nMogamma v filmu\n_START_PARAGRAPH_\nMogamma se je pojavila v ve\xc4\x8d egiptovskih filmih, najbolj znan pa je Al-irhab wal Kebab (Terorizem in kebab), komedija, v kateri birokracija stavbe terorizira dr\xc5\xbeavljana Egipta do to\xc4\x8dke, ko je po pomoti zagrabil varnostnikovo pi\xc5\xa1tolo, vzel talce in bil ozna\xc4\x8den kot terorist. Film uporablja Mogamo in neznosno birokracijo kot metaforo za vse, kar je v egip\xc4\x8danski dru\xc5\xbebi narobe.\n_START_SECTION_\nMogamma danes\n_START_PARAGRAPH_\nLeta 2005 je vlada navedla, da na\xc4\x8drtuje selitev upravne stavbe in oddelkov iz sedanje lokacije v sredi\xc5\xa1\xc4\x8du mesta in okrog njega drugam . Zdi se, da je Mogamma ustvarja in prispeva k neznosnim zastojem na Trgu Tahrir in bo zato premaknjena na pu\xc5\xa1\xc4\x8davsko obmo\xc4\x8dje v Peto naselje, po vzoru ameri\xc5\xa1ke univerze v Kairu. _NEWLINE_Vendar pa je usoda zgradbe Mogamma zaradi \xc5\xa1tevilnih razlogov \xc5\xa1e vedno negotova. Prvi\xc4\x8d, neprijetnosti, ki jih ta poteza predstavlja za stotine, \xc4\x8de ne tiso\xc4\x8de ljudi, ki morajo po opravkih v Mogamo, so velike. Drugi\xc4\x8d, preselitev bi zahtevala dodatne stro\xc5\xa1ke dr\xc5\xbeavnim uslu\xc5\xbebencem, da bi jim povrnili za dalj\xc5\xa1e potovanje in jih tam zadr\xc5\xbeali. Tretji\xc4\x8d, arhitekti, ki nasprotujejo selitvi trdijo, da je sredi\xc5\xa1\xc4\x8de mesta lepo in potrebuje le nove parke ter morebiti obnovo stavbe. Nazadnje, selitev Mogamme postavlja \xc5\xa1e druga vpra\xc5\xa1anja, natan\xc4\x8dneje javni prevoz, ki ga je treba izbolj\xc5\xa1ati._NEWLINE_Kdaj in kje bo projekt realiziran, je \xc5\xa1e vedno negotovo in bo \xc5\xa1e dele\xc5\xbeen sprememb.\n_START_SECTION_\nV \xc4\x8dasu revolucije 2011\n_START_PARAGRAPH_\nMed egiptovsko revolucijo leta 2011 je bila Mogamma zaprta zaradi nemirov na trgu Tahrir. Druga zasedba trga, ki je za\xc4\x8dela 8. julija 2011, je vklju\xc4\x8devala tudi blokado Mogamme.'